**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίσετε τις παρακάτω προτάσεις ως προς την ορθότητά τους γράφοντας τη λέξη «Σωστό» ή «Λάθος» δίπλα στον αριθμό που αντιστοιχεί στην κάθε πρόταση:

1. Από τα μέσα του 7ου ως τα μέσα του 9ου αι. το δίκτυο των θεμάτων στο Βυζαντινό κράτος επεκτείνεται.

2. Οι σκλαβηνίες ήταν αυτόνομες νησίδες Σλάβων εγκατεστημένων ανάμεσα σε βουλγαρικούς πληθυσμούς.

3. Οι δυνατοί στο βυζαντινό χωρίον κατά τον 6ο αι. δεσπόζουν με το ηθικό τους κύρος.

4. Η σημασία του Σχίσματος των δύο Εκκλησιών έγινε αμέσως αντιληπτή από τους συγχρόνους κληρικούς και αρχηγούς κρατών.

5. Οι διαφωτιστές ταξίδευαν στο εξωτερικό εκθέτοντας τις απόψεις τους προσκεκλημένοι συχνά από ηγεμόνες της λεγόμενης «φωτισμένης δεσποτείας».

(μονάδες 5)

**(ΙΙ)** Να αντιστοιχίσετε τα δεδομένα της στήλης Α με εκείνα της στήλης Β. Ένα (1) στοιχείο της στήλης Β περισσεύει.

|  |  |
| --- | --- |
| Α | Β |
| 1. Συνθήκη της Γάνδης  2. Ειρήνη της Αυγούστας  3. Διακήρυξη των Δικαιωμάτων του Ανθρώπου και του Πολίτη  4. Σύνοδος του Τρέντο  5. Σύνοδος της Φερράρας - Φλωρεντίας | α. ηθικοπνευματική ανασυγκρότηση και αποσαφήνιση του καθολικού δόγματος  β. συμφωνία διανομής της Βυζαντινής Αυτοκρατορίας από τους σταυροφόρους  γ. επιβολή από τις ΗΠΑ στην Αγγλία της οριστικής απομάκρυνσής της από την Αμερική  δ. υποταγή της Ορθόδοξης στη Καθολική Εκκλησία  ε. προβολή των θεμελιωδών αρχών του Διαφωτισμού  στ. αναγνώριση της νομιμότητας του Λουθηρανισμού |

(μονάδες 5)

**Μονάδες 10**

**1.β.** Να εξηγήσετε το περιεχόμενο των ακόλουθων ιστορικών όρων: *Νεαρές, Διαφωτισμός.*

**Μονάδες 7+8 = 15**